Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: 147/2002. (VIII. 1.) OVB határozata ellen benyújtott kifogást érdemi vizsgálat nélkül elutasítja.
Paragraph Index: 469

1. Nyári Ferenc József országos népszavazási kezdeményezés aláírásgyûjtõ ívének hitelesítését kérte az Országos Választási Bizottságtól (a továbbiakban: OVB). Az aláírásgyûjtõ íven a következõ kérdés szerepel: „Egyetért-e Ön azzal, hogy Magyarországon a 2002. évi országgyûlési választást megismételjék?” A népszavazásra feltenni kívánt kérdéssel kapcsolatban az OVB megállapította, hogy az nem felel meg az Alkotmány 28/B. § (1) bekezdésében foglalt feltételnek, amely szerint országos népszavazás tárgya csak az Országgyûlés hatáskörébe tartozó kérdés lehet. Általános országgyûlési képviselõ-választás kiírása viszont, az Alkotmányban meghatározott feltételek fennállása esetén, a Magyar Köztársaság elnökének hatáskörébe tartozik. Az OVB megállapította továbbá, hogy a kérdés feltételezi az Országgyûlés feloszlatását (ami szintén a köztársasági elnök hatásköre) vagy feloszlásának kimondását, ami ugyan az Országgyûlés hatáskörébe tartozna, ilyen döntés meghozatalára azonban az Országgyûlés népszavazás útján nem kötelezhetõ.

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes